กังวลเศรษฐกิจถดถอย!น้ำมันร่วงกว่า$8,ดาวโจนส์,ทองคำปิดลบ
หุ้นดาวโจนส์ปิดลบ 38.29 จุด ด้าน น้ำมันร่วงแรง 8.03 ดอลลาร์ นักลงทุนกังวลเศรษฐกิจถดถอย ขณะที่ทองคำลง 9.3 ดอลลาร์
18 มิ.ย. 2565

ดัชนีเฉลี่ยอุตสาหกรรมดาวโจนส์ปิดที่ 29,888.78 จุด ลดลง 38.29 จุด หรือ -0.13%, ดัชนี เอสแอนด์พี 500 ปิดที่ 3,674.84 จุด เพิ่มขึ้น 8.07 จุด หรือ +0.22% และดัชนี แนสแดค ปิดที่ 10,798.35 จุด เพิ่มขึ้น 152.25 จุด หรือ +1.43% หลังนักลงทุนวิตกเกี่ยวกับแนวโน้มที่จะเกิดภาวะเศรษฐกิจถดถอย หลังจากธนาคารกลางทั่วโลกพยายามที่จะปรับขึ้นอัตราดอกเบี้ยเพื่อสกัดกั้นเงินเฟ้อด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ค. ร่วงลง 8.03 ดอลลาร์ หรือ 6.83% ปิดที่ 109.56 ดอลลาร์/บาร์เรล และปิดร่วงลง 9.2% ในรอบสัปดาห์นี้ส่วนสัญญาน้ำมันดิบเบรนท์ (BRENT) ส่งมอบเดือนส.ค. ร่วงลง 6.69 ดอลลาร์ หรือ 5.58% ปิดที่ 113.12 ดอลลาร์/บาร์เรล และปิดร่วงลง 7.3% ในรอบสัปดาห์นี้ราคาทองคำโคเม็กซ์งวดส่งมอบเดือน ส.ค. ลดลง 9.3 ดอลลาร์ หรือ 0.5% ปิดที่ 1,840.6 ดอลลาร์/ออนซ์ และสัญญาทองคำปรับตัวลงราว 1.9% ในรอบสัปดาห์นี้